Stanje ljudskih prava pogoršano u cijelom svijetu nakon 11 septembra, 28/5/02. - 2002-05-28
Amnesty International u godišnjem izvješću optužio demokratske zemlje za nametanje novih zakona koji su pojačali ulogu vojske i nametnu
Organizacija za zaštitu ljudskih prava Amnesty international danas je u Nacionalnom pres klubu u Washingtonu održala konferenciju za novinare na kojoj je predstavila godišnje izvješće o stanju ljudskih prava u 152 zemlje svijeta, posebno nakon terorističkih napada od 11. septembra . William Schultz, direktor podružnice Amnesty internationala u Sjedinjenim Američkim Državama kazao je da ova organizacija izražava zabrinutost za sudbinu više od 1200 ljudi koji su zatočeni u Americi od terorističkih napada od 11. septembra na ovamo. U godišnjem izvješću se takodjer kritiziraju nove američke mjere nametnute od 11 septembra koje su rezultirale neograničenim zatočenjima stranaca, od kojih se neki drže zatvoreni bez optužnica ili im se ne dozvoljava pristup pravnom savjetniku. Također se kritizira odluka američke administracije da se neki osumnjičeni teroristi Al Qaide izvedu pred vojne komisije, govoreći da bi takvi slučajvi narušili standarde međunarodnih suđenja. Ova organizacija za zaštitu ljudskih prava takodjer optužuje Sjedinjene Države za narušavanje međunarodnog prava prilikom držanja u zatočeništvu na stotine osumnjičenika u zaljevu Gunatanamo na Kubi, a da nisu objavile kakav je zapravo njihov status. KRŠENJE LJUDSKIH PRAVA NA SREDNJEM ISTOKU Amnestu International je , kako je kazao gospodin Schultz, bio svjedokom, o tome govorio i osudio kršenja koje čine i izraelske odbrambene snage i palestinske naoružane organizacije. Mi smo također ukazali i na očiglednu nemogućnost, ili nedostatak želje predsjednika Busha , da čvrsto i konzistentno insisitira na tome da izraelske snage okončaju upade u palestinske teritorije. Amnesty je također pozvao Sjedinejne Države da poduzmo stroge mjere kako bi osigurali da one zemlje koje islamskim militantnim grupama omogućavaju oružje, i zemlje kao što su Egipat, Jordan i Sirija iz kojih se oružje krijumčari ovim organizacijama, zaustave taj protok. KRŠENJE LJUDSKIH PRAVA U EVROPI U izvješću se potom kaže da je poštivanje ljudskih prava pogoršano u Makedoniji nakon izbijanja sukoba između Makedonaca i Albanaca u Makedoniji; što se tiče ostalih dijelova Evrope, Amnesty International je upozorio na pretjeranu upotrebu sile od strane policije u 34 zemlje uključujući Albaniju, Gruziju, Litvaniju, Rumuniju i Španiju. Rasizam predstavlja veliki problem u Austriji, Francuskoj, Njemačkoj , Italiji i Švicarskoj. U izvještaju se kaže da su demokracije u zapadnoj Evropi iskoristile terorističke napade od 11 septrembra kako bi ograničili građanske slobode.Što se tiče BiH, istaknuto je da su se raseljene i izbjegle osobe u većem broju vratile na svoja ognjišta , njih preko 80 hiljada. Međutim, oni se sreću sa brojim kršenjima ljudskih prava ,istakla je to danas zvaničnica Amnestyja za Evropu Morin Greenwood : ” Većina povratnika se suočava sa fizičkim nasiljem i oštećenjima njihove imovine, posebno na području RS, kao i sa diskriminacijom prilikom zapošljavanja, obrazovanja i primanja socijalne skrbi. “- kazala je ona. U izvještaju je posebno pomenut napad Srba na okupljenje Bošnjake u Banja Luci tokom prošlogodišnje ceremonije postavljanja kamena temeljca za Ferhad pašinu džamiju, kada je jedan 60-godišnji Bošnjak umro od posljedica napada.Gospodin Schultz je istakao da se na slobodi još uvijek nalaze Radovan Karadžić i Ratko Mladić i da ih snage NATO saveza trebaju uhapsiti. U izvještaju se nadalje kaže da je na području Federacije namanje 12 ljudi zatočeno po optužbama za terorizam, bez mogućnosti vanjske komunikacije u trajanju i do dvije sedmice, nakon čega su ih snage SFOR-a predale lokalnoj policiji. Amnesty International tvrde da je tim zatvorenima zanijekano pravo na pravnog savjetnika ili da se pojave pred sudom kao bi se ustanovila legalnost njihova zatvaranja. Da zaključimo uznemirujućim brojkama koje su iznijeli predstavnici grupe: Amnesty intenational je dokumenetirao, kako kažu, ubistva od strane vlasti bez suđenja u 47 zemalja, nestanke u 35 zemlje, slučajeve mučenja i zlostavljanja u 111 zemalja i kućne pritvore u najmanje 56 zemalja svijeta.